Motî:boerler - Wikipedia

# Motî:boerler

### Èn årtike di Wikipedia.

boerler [v.s.c.] (codjowaedje) 1. criyî normåldimint, tot cåzant d' ene vatche, d' on vea. Les vatches boerlèt, cwand k' on n' les sogne nén a l' eure. Gn aveut les vatches ki boerlént di soe. F. beugler, meugler, mugir. >> Il a-st oyou boerler on vea, mins i n' sait pus dins ké ståve: il a oyou djåzer d' ene sacwè, et s' vout i fé croere k' i sait bén di cwè k' i rtoûne, mins i n' è sait rén å djusse. Franwal: ahåyant po: "Il a entendu braire un âne". >> Si on-z etint boerler on vea, c' est k' li ståve n' est nén vude: dijhêye cwand k' on arive dins ene måjhon, ki les djins criyèt. >> boerler come on vea, come ene vatche, come on gayet: criyî foirt, tot djåzant d' ene djin. 2. criyî foirt, copurade cwand k' ele est må prinje, tot djåzant d' ene såvaedje biesse. rl a: hoûler. F. hurler, rugir. >> boerler come on fougnant, come on vexhåd k' on lyi a roté sol cawe, come on vea må maké, come on fou dislaxhî: criyî come ene såvaedje biesse må prinje, tot djåzant d' ene djin. Franwal: ahåyant po: "gueuler come un putois". 3. criyî foirt, tot cåzant d' ene djin. En boerlêye nén don insi ! Li martchande di pexhons boerléve "ås mosses d' Anverse, ås belès mosses; les inglitins les harins !". I vont co boerler "vive Sint Elwè". Ces djins la, on n' direut nén k' i savèt cåzer come les djins: c' est todi hoûler, boerler, rûtyî (E. Gilliard). rl a: gueuyî, braire, båyî. 4. copurade: criyî å moumint d' l' acoutchmint, tot cåzant d' ene feme. Dj' a boerlé des beas côps, li djoû ki dj' t' a metou å monde. F. brailler, gueuler. 5. esse mwais et criyî, tot cåzant d' ene djin. rl a: brokî, rûtyî. F. tempêter, fulminer, vociférer. 6. criyî après les bixhes, å moumint des tcholeurs, tot djåzant d' on cier. Alans schoûter les ciers ki boerlèt. rl a: bråmer. F. bramer. 7. tchoûler tot criyant. I boerlêye a renairsi tot l' vinåve. Il est la ki boerlêye come on vea pask' i s' a pokî. rl a: braire. F. brailler. 8. fé on foirt brut a cåze d' on bon feu, tot cåzant d' ene sitouve, tot djåzant d' ene oujhene ki toûne a fond. Li grosse sitouve del sicole boerléve, témint k' on l' aveut tcherdjî. Di ç' tins la, t' aveus troes cwate fabrikes ki n' låtchént nén d' boerler. Franwal: ahåyant po: "tourner à plein rendement". Parints: siboerler, riboerler. Disfondowes: beurler, breuler, beuler, bwerler, bwêrlè, bwêler, bwèlè, bwarler, bwârler, bwaler, bwâler. | boerlaedje [o.n.] 1. no d' fijhaedje et no di çou k' est fwait (accion eyet si rzultat) pol viebe "boerler". Schoûtez ça, ké boerlaedje ! Ci n' est pus do tchant, c' est do boerlaedje, cwand k' on creye a gueuyî. Dj' inme l' Årdene avou ses brouhires et les boerlaedjes di ses bwejhlîs (M. David). F. beuglement, meuglement, bramement, mugissement, rugissement, cri, braillement, vocifération, hurlement. 2. (pus stroetmint) moumint k' les ciers boerlèt. C' esteut å boerlaedje des ciers. F. brame. Disfondowes: bwerlèdje, bwerladje, bwerlâdje, beurladje, bwâladje, bwârladje. | boerleu, boerleuse u boerlêyresse [o.f.n.] li ci (cene), li biesse ki boerlêye. rl a: båyeu. F. hurleur, crieur, euse. Disfondowes: bwârleû, bwêleû, bwâleu, beuleu (rl a: mårtén-leu-leu), se; bwêlresse, bwâlresse, beulresse, bwerlêyresse. | boerlåd, e [o.f.n. & addj.] 1. li ci (cene), li biesse ki boerlêye tofer. Ké boerlåd, po on vea ! Bén taijhe tu on pô, don ! Bén d' èm veye, dji n' a veyou on sfwait boerlåd ! rl a: breyåd, gueuyåd, gueuytåd. F. braillard, geulard, criard, e. 2. (pus stroetmint) boerlåde (femrin): vatche torleuse. F. vache taurelière. 3. boerlåd (omrin): usteye k' on tént dvant s' boke po-z ogminter s' cåzaedje. F. porte-voix. 4. boerlåd (omrin) hoûlåd (usteye des oujhenes, des bateas, des imbulances, des otos d' djindåres, ki boerlêye po-z anoncî ene sacwè). F. sirène. Disfondowes: bwerlaud, beulaud, breulaud, bwerlâd, beuloûd, breuloûd, e. | boerlant [o.n.] boerla. Enute dji n' sai nén çk' il a k' i creye tant ?:: Bén il a l' boerlant. Disfondowes: beûlant, breûlant, bwerlant, beurlant. | boerla [o.n.] 1. zine di boerler tofer. Dji n' såreu dmorer avou èn ome k' a l' boerla. F. manie de crier, fâcheuse habitude de gueuler. 2. hoûlåd d' on batea. O ! schoûte... C' est l' boerla k' on-z etind, Fåt k' t' evåyes, li batea t' ratind. (R. Prigneaux). Disfondowes: beûla, breûla, bwerla, beurla. | boerlante [f.n.] vatche torleuse, ki boerlêye tofer. F. nymphomane. Disfondowes: beûlante, breûlante, bwerlante, beurlante. | boerlêyreye [f.n.] ahoulreye di boerlaedjes. F. concert de beuglements. Oyoz cisse boerlêyreye ? Kéne araedje so l' moumint ! Disfondowes: beulrèye, bwâlriye, beulriye, bwerlîriye, bwerlirèye, beurlèyrèye. | boerlêye [f.n.] 1. boerlaedje. F. beuglement. 2. grand côp d' air ki shofele tant k' ça boerlêye. F. bourrasque, rafale de vent. Disfondowes: bwerlêye, beurlêye. Etimolodjeye: pårticipe erirece divnou cmon no. | boerlêymint [o.n.] boerlaedje. Dj' a-st oyou on teribe boerlêymint, esteut çu ene djin u ene biesse ? F. mugissement, vocifération. Disfondowes: beulmint, bwâlmint, bwêlmint, bwèrlîmint, bwerlèymint, beurlèymint.

Prin del pådje «http://wa.wikipedia.org../../../b/o/e/Mot%C3%AE%7Eboerler.html»

##### Views

- Årtike
- Copene
- Modêye d' asteure

##### Cweri